Komunikazzjoni mill-Kummissjoni lill-Parlament Ewropew u lill-kunsill Opinjoni tal-Kummissjoni dwar l-applikazzjoni tal-Islanda ghas-shubija fl-Unjoni Ewropea {SEG(2010) 153} /* KUMM/2010/0062 finali */





[pic] | IL-KUMMISSJONI EWROPEA | Brussell, 24.2.2010 KUMM(2010) 62 finali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL Opinjoni tal-Kummissjoni dwar l-applikazzjoni tal-Islanda ghas-shubija fl-Unjoni Ewropea {SEG(2010) 153} KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL Opinjoni tal-Kummissjoni dwar l-applikazzjoni tal-Islanda ghas-shubija fl-Unjoni Ewropea A. Introduzzjoni a) Applikazzjoni ghas-shubija L-Islanda pprezentat l-applikazzjoni taghha ghas-shubija fl-Unjoni Ewropea fis-17 ta' Lulju 2009. Sussegwentement, fis-27 ta' Lulju, il-Kunsill tal-Unjoni Ewropea talab lill-Kummissjoni sabiex tressaq l-opinjoni taghha dwar din l-applikazzjoni, skont il-procedura stabbilita fl-Artikolu 49 tat-Trattat dwar l-Unjoni Ewropea, li bhalissa jghid: ‘ Kull Stat Ewropew li jirrispetta l-valuri msemmija fl-Artikolu 2 u jimpenja ruhu sabiex jippromwovihom jista' japplika sabiex isir membru tal-Unjoni. Il-Parlament Ewropew u l-Parlamenti nazzjonali ghandhom ikunu informati b'din l-applikazzjoni. L-Istat applikant ghandu jindirizza l-applikazzjoni tieghu lill-Kunsill li ghandu jagixxi b'mod unanimu wara li jikkonsulta l-Kummissjoni u wara li jircievi l-approvazzjoni mill-Parlament Ewropew, li ghandu jagixxi b'maggoranza tal-membri komponenti tieghu. Ghandu jittiehed kont tal-kriterji ta' eligibbiltà miftiehma mill-Kunsill Ewropew ’. L-Artikolu 2 jiddikjara li ‘ L-Unjoni hija bbażata fuq il-valuri tar-rispett għad-dinjità tal-bniedem, il-libertà, id-demokrazija, l-ugwaljanza, l-istat tad-dritt u r-rispett għad-drittijiet tal-bniedem, inklużi d-drittijiet ta' persuni li jagħmlu parti minn minoranzi. Dawn il-valuri huma komuni għall-Istati Membri f'soċjetà fejn jipprevalu l-pluraliżmu, in-non-diskriminazzjoni, it-tolleranza, il-ġustizzja, is-solidarjetà u l-ugwaljanza bejn in-nisa u l-irġiel ’. F'Kopenhagen f'Gunju 1993, il-Kunsill Ewropew ikkonkluda li: L-adeżjoni sseħħ hekk kif stat ikun kapaċi jerfa' l-obbligi tas-sħubija billi jissodisfa l-kundizzjonijiet ekonomiċi u politiċi stabbiliti. Is-shubija tirrikjedi: - li l-pajjiż kandidat ikun kiseb l-istabbiltà tal-istituzzjonijiet li jiggarantixxu d-demokrazija, l-istat tad-dritt, id-drittijiet tal-bniedem u r-rispett għall-minoranzi u l-ħarsien tagħhom; - l-eżistenza tal-ekonomija tas-suq li tiffunzjona, flimkien mal-kapaċità li jiġu ffaċċjati l-pressjoni kompetittiva u l-forzi tas-suq fi ħdan l-Unjoni; - l-abilità li jintrefgħu l-obbligi tas-sħubija inkluż ir-rispett tal-għanijiet tal-unjoni politika, ekonomika u monetarja. Il-kapaċità tal-Unjoni li tassorbi membri ġodda, filwaqt li żżomm il-pass tal-integrazzjoni Ewropea, hija wkoll kunsiderazzjoni importanti fl-interess ġenerali sew tal-Unjoni u kif ukoll tal-pajjiżi kandidati. F'Diċembru 1995, il-Kunsill Ewropew ta' Madrid irrefera għall-ħtieġa li 'jinħolqu l-kundizzjonijiet għall-integrazzjoni gradwali u armonjuża tal-pajjiżi [applikanti], partikolarment permezz tal-iżvilupp ta' ekonomija tas-suq, l-aġġustament tal-istrutturi amministrattivi tagħhom u l-ħolqien ta' ambjent ekonomiku u monetarju stabbli'. F'Diċembru 2006, il-Kunsill Ewropew qabel li 'l-istrateġija tat-tkabbir ibbażata fuq il-konsolidazzjoni, il-kundizzjonalità u l-komunikazzjoni, flimkien mal-abilità tal-UE sabiex tintegra membri ġodda, tifforma l-bażi għal kunsens imġedded dwar it-tkabbir'. Fl-opinjoni preżenti, il-Kummissjoni tanalizza l-applikazzjoni tal-Islanda fuq il-bażi tal-abilità tal-pajjiż sabiex jissodisfa l-kriterji stabbiliti mill-Kunsill Ewropew ta' Kopenħagen tal-1993. Il-metodu segwit fit-tħejjija ta' din l-opinjoni huwa l-istess wieħed użat f'opinjonijiet preċedenti mutatis mutandis . Il-Kummissjoni analizzat sew is-sitwazzjoni prezenti u kif ukoll il-prospetti fuq perjodu ta' tul medju. Ghall-finijiet ta' din l-opinjoni u minghajr ma tigi ppregudikata kwalunkwe data futura tal-adezjoni, perjodu ta' tul medju gie definit bhala tliet snin. F'konformità mal-kunsens imġedded dwar it-tkabbir, l-opinjoni preżenti tidentifika wkoll oqsma ta' politika ewlenin li huwa probabbli li jkunu jirrikjedu attenzjoni partikolari fil-każ tal-adeżjoni tal-Islanda u tipprovdi stimi tal-impatt inizjali fir-rigward ta' politiki u setturi ta' imporanza ewlenija. Il-Kummissjoni se tipprovdi stimi tal-impatt aktar dettaljati għal dawn l-oqsma ta' politika ewlenin fi stadji aktar tard fil-proċess tal-preadeżjoni. Minbarra dan, it-Trattat tal-adeżjoni tal-Islanda jkun jinvolvi adattament tekniku tal-istituzzjonijiet tal-UE fid-dawl tat-Trattat ta' Liżbona, u kif ukoll rikonoxximent tal-Islandiż bħala lingwa uffiċjali tal-UE. Ir-rapport li fih l-analiżi dettaljata li fuqha l-opinjoni hija bbażata qed jiġi ppubblikat bħala dokument separat ( Ir-Rapport Analitiku għall-Opinjoni dwar l-applikazzjoni mill-Islanda għas-sħubija fl-Unjoni Ewropea [1]). b) Zviluppi ricenti L-ahhar sentejn kienu mimlija sfidi ghall-Islanda. Fil-kuntest tal-kriżi finanzjarja globali, is-sistema bankarja tagħha kkollassat f'Ottubru 2008 b'impatt ekonomiku u konsegwenzi soċjali serji. Il-krizi wasslet ghal kontrazzjoni ekonomika sinifikanti, ikkawzat tbatija konsiderevoli ghall-popolazzjoni u pprovokat sensiela ta' zviluppi politici. F'Jannar 2009, il-Prim Ministru rrezenja u ssejhu elezzjonijiet parlamentari bikrin. L-elezzjonijiet ġenerali saru f'April 2009, u rriżultaw fi gvern ta' koalizzjoni tal-Alleanza Soċjal-Demokratika u l-Moviment tax-Xellug-Ħodor. F'Lulju 2009, fuq proposta tal-gvern, il-parlament tal-Islanda vvota favur applikazzjoni ghas-shubija fl-UE. L-opinjoni pubblika u l-partiti politici fl-Islanda huma maqsuma dwar il-kwistjoni tas-shubija fl-UE. Fil-5 ta' Jannar 2010, wara petizzjoni ffirmata minn 25% tal-elettorat, il-President tal-Islanda rrifjuta l-firma tiegħu għal-liġi li tistabbilixxi l-arranġamenti għall-ħlas lura ta' self ta' EUR 3.9 biljun lill-gvernijiet tar-Renju Unit u l-Pajjiżi l-Baxxi, magħrufa bħala l-liġi Icesave[2], kif approvata mill-parlament fit-30 ta' Diċembru 2009 wara xhur ta' dibattitu mqanqal. F'konformità mal-Artikolu 26 tal-kostituzzjoni, issejjah referendum dwar dik il-ligi ghas-6 ta' Marzu 2010. c) Relazzjonijiet bejn l-UE u l-Islanda L-Islanda saret repubblika indipendenti fis-17 ta' Gunju 1944. L-Islanda u l-Unjoni Ewropea ilhom jikkoperaw b'mod wiesa' fuq firxa wiesgha ta' oqsma matul l-ahhar erbghin sena. L-Islanda nghaqdet mal-Assocjazzjoni Ewropea tal-Kummerc Hieles fl-1970 u ilha parti mill-Ftehim dwar iz-Zona Ekonomika Ewropea (ZEE) sa mid-dhul fis-sehh tieghu fl-1994. Iz-ZEE tipprovdi qafas ghal laqghat regolari bejn l-Islanda u l-UE fuq livell politiku, inkluza laqgha ta' darbtejn fis-sena ghall-Ministri tal-Affarijiet Barranin taz-ZEE. Fid-dawl tal-partecipazzjoni taghha fis-suq komuni ghal aktar minn 15-il sena permezz tal-Ftehim taz-ZEE, l-Islanda adottat parti sinifikanti mil-ligi tal-Unjoni Ewropea. L-Awtorità tas-Sorveljanza tal-EFTA (ESA) regolarment tissorvelja l-komportament tal-Islanda taħt il-Ftehim taż-ŻEE. B'mod generali, l-Islanda ghandha rekord sodisfacenti fl-implimentazzjoni tal-obbligi taghha taz-ZEE. Gew identifikati xi nuqqasijiet li jridu jiġu indirizzati f'fażi bikrija, partikolarment f'oqsma bhas-servizzi finanzjarji, is-sikurezza tal-ikel u l-moviment hieles tal-kapital u dawn huma deskritti taht il-kapitoli relevanti fil-Parti 3 tar-rapport analitiku. Fl-isfond tal-krizi finanzjarja, l-Islanda invokat is-salvagwardji eccezzjonali tal-bilanc tal-pagamenti permessi ghal pajjizi li mhumiex fiz-zona tal-Euro. Dawn is-salvagwardji temporanji - li xi whud minnhom tnehhew f'Novembru 2009 - jirrestringu c-caqliq tal-kapital bejn l-Islanda u l-membri tal-UE/ZEE. Sa mill-1981, saru laqghat regolari bejn il-Parlament Ewropew u l-Kumitat tal-Membri Parlamentari tal-Pajjizi tal-EFTA. Sa mid-dhul fis-sehh tal-Ftehim taz-ZEE, dawn ir-relazzjonijiet gew istituzzjonalizzati fil-Kumitat Parlamentari Kongunt taz-ZEE. Minbarra dan, isiru fuq bazi regolari laqghat bilaterali bejn il-parlamentari Islandizi u l-Membri tal-Parlament Ewropew. L-Islanda ġiet assoċjata mal-iżvilupp tal-ftehimiet ta' Schengen sa mill-1996[3] u applikat id-dispożizzjonijiet tiegħu sa mill-2001. Dan ifisser li l-Islanda abolixxiet il-kontrolli fuq il-fruntieri mal-pajjizi l-ohra taz-zona ta' Schengen. Huma applikati regoli u proceduri komuni fir-rigward tal-vizi ghal zjajjar qosra u l-kontrolli tal-fruntieri esterni. L-Islanda tippartecipa f'koperazzjoni u koordinazzjoni estensivi fost is-servizzi tal-pulizija u l-awtoritajiet gudizzjarji fiz-zona ta' Schengen. L-Islanda hija assoċjata mar-Regolament ta' Dublin, li jistabbilixxi kriterji u mekkaniżmi sabiex jiġu trattati t-talbiet tal-ażil[4]. Fir-rigward tar-relazzjonijiet kummercjali, l-Islanda saret membru tal-GATT fl-1968 u hija membru fundatur tal-Organizzazzjoni Dinjija tal-Kummerc. Minbarra s-sħubija tagħha fl-Assoċjazzjoni Ewropea tal-Kummerċ Ħieles (EFTA) u l-Ftehim dwar iż-Żona Ekonomika Ewropea (ŻEE), l-Islanda għandha ftehimiet ta' kummerċ ħieles – flimkien ma' ftehimiet bilaterali kumplimentari dwar prodotti agrikoli bażiċi - fis-seħħ ma' sittax-il pajjiż terz fil-qafas tal-EFTA, flimkien ma' erba' oħra addizzjonali, li għadhom ma daħlux fis-seħħ. Minbarra dan, ftehim bilaterali ta' kummerċ u ftehim kumplimentari dwar il-prodotti agrikoli bażiċi relatati mal-Ftehim taż-ŻEE huma fis-seħħ mal-UE. Fl-2008, aktar minn 54% tal-importazzjonijiet tal-Islanda kienu gejjin mill-UE u 76% tal-esportazzjonijiet taghha kienu diretti lejn l-UE. L-Islanda tikkontribwixxi għat-tnaqqis tad-disparitajiet soċjali u ekonomiċi fl-Ewropa permezz tal-Għotjiet taż-ŻEE[5]. Għall-perjodu 2004-2009, l-Islanda pprovdiet madwar EUR 29 miljun għall-finanzjament ta' proġetti f'numru ta' Stati Membri tal-UE permezz ta' Għotjiet taż-ŻEE. Wara l-applikazzjoni tas-shubija tal-Islanda, il-Kummissjoni pproponiet li l-Islanda ghandha tigi inkluza bhala beneficjarju tal-appogg finanzjarju tal-preadezjoni taht l-Istrument ghall-Assistenza ghall-Preadezjoni (IPA). Dan l-appoġġ jiffavorixxi l-bini tal-istituzzjonijiet u l-kapaċità sabiex tkun possibbli l-implimentazzjoni mingħajr problemi tal- acquis , partikolarment f'oqsma mhux koperti miż-ŻEE, l-aktar permezz tal-Istrument tal-Assistenza Teknika u l-Iskambju tal-Informazzjoni (TAIEX) u l-ġemellaġġ. B. Kriterji ghas-shubija KRITERJI POLITICI L-Islanda hija demokrazija funzjonanti b'istituzzjonijiet b'sahhithom. Hija repubblika parlamentari bi tradizzjonijiet b'għeruq profondi ta' demokrazija rappreżentattiva u diviżjoni tal-poter. L-ordni kostituzzjonali u legali u l-istituzzjonijiet tal-gvern taghha huma stabbli. Is-separazzjoni tal-poteri bejn il-legizlatura, l-ezekuttiv u l-gudikatura hija rrispettata. Il-gvern huwa suggett ghal kontroll parlamentari effettiv; il-ministri tieghu huma responsabbli ghall-atti taghhom. L-awtoritajiet municipali jiffunzjonaw b'mod efficjenti. Il-gudikatura tal-Islanda hija ta' kwalità gholja u s-sistema gudizzjara hija stabbilita tajjeb. L-indipendenza effettiva tal-gudikatura, b'mod partikolari l-procedura ghall-hatriet gudizzjarji, hija, madankollu, kwistjoni ta' thassib. L-amministrazzjoni pubblika tal-Islanda hija, b'mod generali, efficjenti u hielsa mill-interferenza politika. Process ta' riforma tal-amministrazzjoni pubblika nbeda f'Ottubru 2009. Wara l-kriżi finanzjarja, tqajmu ċerti kwistjonijiet dwar konflitti ta' interessi possibbli fil-ħajja pubblika tal-Islanda, bħar-rabtiet mill-qrib bejn il-klassi politika u l-komunità kummerċjali, partikolarment fid-dawl tal-popolazzjoni żgħira tal-pajjiż u l-pożizzjoni ġeografika iżolata tiegħu. Immedjatament wara l-kriżi, ġew stabbiliti Kummissjoni Investigattiva Speċjali u Prosekutur Speċjali sabiex iwettqu l-investigazzjoni u l-prosekuzzjoni ta' atti kriminali allegati fil-kuntest tal-kollass tal-banek. L-investigazzjonijiet ghadhom ghaddejjin. F'dan l-isfond, fejn xieraq, jehtieg li jigu msahha l-mekkanizmi sabiex jitnaqqas il-potenzjal ghall-konflitti tal-interessi. L-Islanda għandha sistema kompluta għas-salvagwardja tad-drittijiet fundamentali u hemm livell għoli ta' koperazzjoni mal-mekkaniżmi internazzjonali għall-ħarsien tad-drittijiet tal-bniedem. KRITERJI EKONOMICI L-Islanda hija ekonomija miftuha zghira u membru taz-ZEE sa mill-1994. Bhala membru taz-ZEE, l-Islanda hija integrata sew fl-ekonomija tal-UE. Matul is-snin disghin u ghall-bicca l-kbira tal-ahhar decennju, hija rristrutturat l-ekonomija taghha, l-aktar permezz tad-deregolamentazzjoni u l-liberalizzazzjoni. Hija mxiet minn ekonomija bbazata l-aktar fuq is-settur tas-sajd ghal wahda aktar diversifikata b'settur finanzjarju kbir u miftuh. Fid-dawl tal-livell ta' esponiment tal-banek Islandiżi u n-nuqqas ta' superviżjoni adegwata tas-settur finanzjarju, fil-kuntest tat-taqlib finanzjarju globali, is-settur bankarju Islandiż ikkollassa fl-2008, u dan daħħal lill-ekonomija fi kriżi monetarja u finanzjarja li wasslet għal riċessjoni profonda. Il-gvern sussegwentement fittex l-għajnuna tal-komunità internazzjonali, inkluża l-IMF, biex tappoġġja l-munita u terġa' tistabbilixxi l-istabbiltà makroekonomika sostenibbli. L-arrangament ta' intervent f'emergenza tal-IMF ghal EUR 1.4 biljun jiffoka fuq l-istabbiltà tal-munita, il-konsolidazzjoni fiskali u r-ristrutturar tal-banek. Il-gravità tal-kriżi ekonomika u s-sitwazzjoni politika li rriżultat fl-Islanda dewmet l-implimentazzjoni tal-programm tal-IMF. Madanakollu, sa mis-sajf tal-2009, ntlahaq kunsens wiesa' dwar l-elementi fundamentali ghall-irkupru. L-awtoritajiet hadu mizuri importanti ta' stabbilizzazzjoni ekonomika, immirati lejn il-konsolidazzjoni fiskali, l-istabbilizzazzjoni tar-rata tal-kambju u r-ristrutturar tas-settur finanzjarju. L-ewwel riżultati pożittivi ta' dawn il-miżuri qegħdin jibdew joħorġu fid-deher. L-Islanda għandha suq tax-xogħol relattivament flessibbli b'rati għolja ta' parteċipazzjoni, popolazzjoni ta' ħaddiema relattivament żagħżugħa u bażi ta' riżorsi amministrata tajjeb u robusta. Madanakollu, l-istabbilizzazzjoni makroekonomika ghadha mhix kompluta. F'rispons ghall-krizi u b'konsegwenza tal-approprjazzjoni mill-istat tal-banek li fallew, l-izbilanc tal-gvern zdied ghal 14.4% tal-PGD fl-2009. Fl-istess sena, id-dejn pubbliku gross lahaq il-130% tal-PGD, li terz minnu huwa dovut ghad-dejn tal-Icesave. Il-konsolidazzjoni fiskali ghadha sfida ta' importanza ewlenija. Id-djun pubbliċi u privati jitolbu ristrutturar profond u sostenibbli sabiex ikun possibbli l-irkupru. It-tlestija tar-ristrutturar tas-settur finanzjarju flimkien mat-titjib sostanzjali tal-qafas u l-prattiki regolatorji u ta' superviżjoni huma fost l-isfidi ewlenin li għandhom jiġu indirizzati fl-immedjat. Id-diversifikazzjoni ulterjuri tal-ekonomija u l-implimentazzjoni ta' numru ta' riformi strutturali għandhom itejbu l-kompetittività tal-pajjiż. L-ABILITÀ LI JINTREFGHU L-OBBLIGI TAS-SHUBIJA L-abilità tal-Islanda sabiex terfa' l-obbligi dettaljati tas-shubija giet evalwata skont l-indikaturi li gejjin: - L-obbligi taht il-Ftehim taz-ZEE; - Il-livell ta' allinjament, implimentazzjoni u infurzar tal- acquis barra l-Ftehim taż-ŻEE. B'mod generali, l-Islanda ghandha rekord sodisfacenti fl-implimentazzjoni tal-obbligi taghha taz-ZEE. Skont l-Awtorità tas-Sorveljanza tal-EFTA (ESA), il-perċentwal tal-leġiżlazzjoni tas-suq intern introdotta fil-leġiżlazzjoni nazzjonali kif meħtieġ sa Lulju 2009 huwa fl-istess livell bħall-medja tal-Istati Membri tal-UE. In-numru totali tal-procedimenti ta' ksur[6] kontra l-Islanda naqas b'mod sinifikanti fl-ahhar xhur. L-investigazzjoni tal-ESA dwar il-leġiżlazzjoni u l-azzjonijiet ta' emerġenza meħuda mill-Islanda fil-perjodu ta' wara l-kollass tal-banek, inkluża l-kompatibilità tagħhom mal-liġi taż-ŻEE, tinsab għaddejja. L-Islanda hija b'mod generali ppreparata tajjeb sabiex tassumi l-obbligi tas-shubija fil-bicca l-kbira tal-oqsma, b'mod partikolari f'oqsma koperti miz-ZEE. Fl-oqsma li ġejjin, l-Islanda se jkun jenħtiġilha li tagħmel sforzi serji sabiex tallinja l-leġiżlazzjoni tagħha mal- acquis u/jew timplimentah jew tinfurzah b'mod effettiv fuq tul medju ta' żmien sabiex eventwalment tissodisfa l-kriterji tal-adeżjoni: is-sajd; l-agrikoltura u l-izvilupp rurali; l-ambjent; il-moviment hieles tal-kapital; is-servizzi finanzjarji; u l-unjoni doganali; it-tassazzjoni; l-istatistika; is-sikurezza alimentari, il-politika veterinarja u fitosanitarja; il-politika regjonali u l-koordinazzjoni tal-istrumenti strutturali; il-kontroll finanzjarju. C. KONKLUZJONI U RAKKOMANDAZZJONI L-Islanda hija repubblika parlamentari bi tradizzjonijiet b'għeruq antiki ta' demokrazija rappreżentattiva. L-istituzzjonijiet tagħha huma effettivi u jirrispettaw il-limiti tal-kompetenzi tagħhom. L-ordni kostituzzjonali u legali tal-Islanda huwa stabbli. L-istat tad-dritt u r-rispett għad-drittijiet tal-bniedem huma garantiti. L-awtoritajiet Islandiżi jenħtiġilhom li jagħmlu aktar sforzi sabiex isaħħu l-indipendenza tal-ġudikatura, partikolarment fir-rigward tal-proċedura li biha jsiru l-ħatriet ġudizzjarji. Il-mekkaniżmi tal-prevenzjoni tal-kunflitti ta' interessi jenħtieġ li jiġu msaħħa. B'mod ġenerali, il-Kummissjoni tqis li l-pajjiż jissodisfa l-kriterji politiċi stabbiliti mill-Kunsill Ewropew ta' Kopenħagen fl-1993. Fir-rigward tal-kriterji ekonomiċi, l-Islanda tista' titqies bħala ekonomija tas-suq li tiffunzjona. Il-funzjonament tas-swieq ġie affettwat b'mod serju mill-iżbilanċi makroekonomiċi u ċerti dgħufijiet strutturali u regolatorji, aggravati mill-kriżi ekonomika u finanzjarja globali. Sabiex jiġu indirizzati l-vulnerabilitajiet eżistenti, jenħtieġ li jiġu implimentati b'mod strett il-miżuri ta' riforma u l-aġġustamenti tal-politika maqbula. Qabel il-kriżi, il-pajjiż wera ruħu kapaċi li jaffaċċja l-pressjonijiet kompetittivi u l-forzi tas-suq fi ħdan iż-Żona Ekonomika Ewropea (ŻEE). Meta jitqies dan, l-Islanda għandha tkun kapaċi taffaċċja l-pressjonijiet kompetittivi u l-forzi tas-suq fi ħdan l-Unjoni fuq tul medju ta' żmien sakemm hija timplimenta malajr il-miżuri ta' politika u r-riformi strutturali meħtieġa. Il-pajjiż għandu rekord ġeneralment sodisfaċenti fl-implimentazzjoni tal-obbligi tiegħu taħt iż-ŻEE, li ilu membru tiegħu sa mill-1994. L-Islanda hija mħejjija tajjeb sabiex terfa' l-obbligi tas-sħubija fuq tul medju ta' żmien, partikolarment fl-oqsma koperti miż-ŻEE, u, matul it-triq tagħha lejn is-sħubija, jinħtieġ li l-Islanda tkompli tissodisfa dawn l-obbligi. Jinħtieġ li jkomplu l-isforzi sabiex il-leġiżlazzjoni tiġi allineata mal-acquis u sabiex tiġi żgurata l-implimentazzjoni u l-infurzar tagħha. Se jkunu meħtieġa sforzi serji partikolarment fl-oqsma tas-sajd, l-agrikoltura u l-iżvilupp rurali, il-moviment ħieles tal-kapital, u s-servizzi finanzjarji sabiex jiġu ssodisfati l-kriterji tas-sħubija. L-adeżjoni tal-Islanda jkollha impatt ġenerali limitat fuq l-Unjoni Ewropea u ma taffettwax il-kapaċità tal-Unjoni sabiex issostni u ssaħħaħ l-iżvilupp tagħha. Fid-dawl ta' dawn il-kunsiderazzjonijiet, il-Kummissjoni tirrakkomanda li għandhom jinfetħu n-negozjati mal-Islanda għas-sħubija fl-Unjoni Ewropea. [1] SEC(2010) 153. [2] Il-'ligi Icesave' tawtorizza lill-Ministru tal-Finanzi tal-Islanda, f'isem it-Teżor tal-Istat, sabiex joħroġ garanzija tal-istat fuq is-self ta' EUR 3.9 biljun mogħti mill-gvernijiet tar-Renju Unit u l-Pajjiżi l-Baxxi lill-Fond ta' Garanzija tad-Depożituri u Investituri tal-Islanda. L-iskop tas-self huwa li jitħallsu lura l-gvernijiet tar-Renju Unit u l-Pajjiżi l-Baxxi għall-kumpens li diġà ġew ipprovduti liċ-ċittadini tagħhom li għandhom kontijiet savings fil-fergħa onlajn Icesave ta' Landsbanki Íslands hf. [3] Il-Ftehim dwar l-assocjazzjoni tal-Islanda mal-implimentazzjoni, l-applikazzjoni u l-iżvilupp tal- acquis ta' Schengen, kif ibbażat fuq id-Deċiżjoni tal-Kunsill 1999/439/KE tas-17 ta' Mejju 1999, ġie ffirmat bejn l-Islanda u l-UE fit-18 ta' Mejju 1999. Id-Deċiżjoni tal-Kunsill 2000/777/KE tal-1 ta' Diċembru 2000 tipprovdi għall-applikazzjoni tal-arranġamenti tal- acquis ta' Schengen għall-ħames pajjiżi tal-Unjoni Nordika tal-Passaporti, inkluża l-Islanda, sa mill-25 ta' Marzu 2001. [4] Id-Decizjoni tal-Kunsill 2001/258/KE. [5] L-'Ghotjiet taz-ZEE u n-Norvegja' huma l-kontribuzzjoni tal-Islanda, il-Liechtenstein u n-Norvegja ghall-isforzi aktar wiesgha tal-Ewropa favur il-koezjoni. L-għotjiet taż-ŻEE huma kontribuzzjonijiet iffinanzjati b'mod konġunt mill-Islanda, il-Liechtenstein u n-Norveġja, filwaqt li l-Għotjiet tan-Norveġja huma ffinanzjati min-Norveġja biss. [6] Għal każijiet li jirrigwardaw nuqqas ta' konformità mad-dispożizzjonijiet taż-ŻEE jew applikazzjoni inkorretta tagħhom, u leġiżlazzjoni mhux trasposta jew parzjalment trasposta.